ביום שישי האחרון (25.10.19), שוטרים הבחינו בחשוד אשר עורר את חשדם בבני ברק כשהוא רוכב על אופנוע. מרגע שהחשוד הבחין בשוטרים, החל בנהיגה פרועה מהמקום ונמלט.
המשטרה החלה בסריקות אחר החשוד ותוך זמן קצר הוא אותר בגרם מדרגות של בניין מגורים ברחוב פרץ נפתלי בפתח-תקווה.
ברשות החשוד נמצאו סמים מסוכנים מסוג קוקאין במשקל של כ-4 גרם ו-102 כדורי MDMA. החשוד נעצר והובא לחקירה בתחנת המשטרה.
בדיון בבית משפט השלום בפתח תקווה הוחלט להאריך את מעצרו של החשוד ב-5 ימים ועד ליום 29.10.19.